Thea Moen

Thea Moen (født 1978) er en norsk tidligere fotballspiller. I toppfotballen spilte hun hele sin karriere i Røa, bortsett fra en periode i universitetsfotballen i USA.

Moen begynte på Ullern Idrettsforening, men byttet til Røa da hun var 16. Hun kom med på Røa i 1994, og debuterte og scoret Røas eneste mål i en kamp mot Ellingsrud. Moen markerte seg mye i tiden fremover, og spilte en viktig rolle i Røas opprykk til det nest øverste nivået. Moen var flere år enten toppscorer eller rett bak toppscoreren.

I høstsemesteret 1998 dro Moen til USA for å studere. Hun begynte på Wofford College, der hun spilte i to sesonger, og utmerket seg nok til å komme på All-Southern Conference-laget, og hun figurerer fortsatt (per oktober 2010) høyt på rekordlistende, der hun troner med flest mål per sesong.Wofford Athletics – brosjyre gjort tilgjengelig på nett. Det står om Thea Moen på side 24–26 Imidlertid var det først da hun flyttet til University of South Carolina Upstate mot slutten av sin utdannelse at hennes karriere markerte seg. For USC Spartans (både universitetet og Wofford ligger i Spartanburg) spilte Moen riktignok bare halvannen sesong grunnet kneskade, men i løpet av de sesongene slo hun de fleste rekorder der, og flere av rekordene står fortsatt. Hun er per oktober 2010 toppscorer, den med flest poeng (blanding av mål og målgivende pasning), hun har nest flest avgjørende mål og tredje flest målgivende pasninger. Hun ble inkludert i skolens Hall of Fame ved første anledning, og hun ble tatt ut på diverse regionale lag.Spartans USC Upstate women's soccer 2009 media guide brosjyre gjort tilgjengelig på nett, side 40 Hun markerte seg også faglig, og fikk flere nominasjoner.Thea Moens profil på USC Upstate Spartans Hall of Fame 

Da Moen kom fast tilbake på Røa i 2002-sesongen, spilte hun først som innbytter, men ble etter få kamper fast på topp. Hun endte på andreplass på toppscorerlisten det året, to mål bak Kristine Edner med fire færre kamper. Neste sesong spilte Moen samtlige kamper, og ble delt toppscorer med beskjedne 4 mål. Dette ble imidlertid Moens siste sesong, og hun ga seg med toppfotball før Røas gullsesong.

 Referanser 

Kategori:Norske fotballspillere
Kategori:Fotballspillere for Røa Dynamite Girls